ČUDNOVATI ŽIVOT DOKTORA
Baš je visok.
-Jako je narastao. -Jako.
-I tvoj je narastao, Seo-yeon. -A tvoj?
Kako je uzgajati vlastiti grah?
-Super je! -Jako je kul!
Ji-an, koliki je tvoj?
Ali gospođo,
zašto njegov nije niknuo?
Zar ne valja?
Samo malo.
YEO JEONG-WOO
Jeong-woo.
I tvoj će grah uskoro niknuti.
Budi strpljiv.
Da, gospođo.
Samo moja mladica nije niknula
u „Incidentu s grahom”.
Pamtim to kao
svoj prvi životni neuspjeh.
YEO JEONG-WOO
Pokušao sam izlagati mladicu suncu.
Zalijevao sam je redovitije od drugih.
-Knjiga. -„Book”.
-Učenik. -„Student”.
-Lijep. -„Pretty”.
-Ali moj grah… -„Pretty”.
„Pretty”.
…nikako nije nicao.
-Možete na odmor. -Dobro.
-Mislim da će narasti. -Da.
Jeong-woo.
Žao mi te.
Grah ti ne niče.
To te sigurno smeta.
Ne smeta, dobro sam.
Ionako ne volim grah.
-Stvarno? -Da.
Najmanje ga volim od sve slične hrane.
Rižu s grahom ne želim ni jesti.
Ne treba mi grah u životu.
Neću plakati zbog glupog graha.
Cijeli sam taj dan cmizdrio
zbog glupog graha.
Bio sam tužan i usamljen.
Kući sam išao umiven suzama veličine zrna graha.
OCJENE
Ajme.
Zaboga.
Što da im kažem?
Čovječe.
Mama, kamo ćeš?
Tvoj otac i ja idemo u L. A. na konferenciju.
Tjedan dana ćeš biti s kućnom pomoćnicom.
Dobro.
Što je to?
To su moje ocjene.
Ali… prosjek mi se pogoršao.
Nisam mislio da je to moguće.
Toliko ti je teško samo raditi što i dosad?
Živjet ćeš kao propalitet?
-Idi gore i uči. -Dobro.
Sretan put.
Nam Ha-neul je kriva za sve.
DNEVNIK PROMATRANJA GRAHA
Tada sam shvatio…
da je život baš kao taj grah.
Na neke stvari ne možemo utjecati.
Idemo.
Možeš nas odjaviti?
Za razliku od sreće, koja je ponekad maglovita,
nesreća uvijek daje do znanja da je prisutna.
Gade.
U tren oka dotaknuo sam dno.
A neuspjeh i usamljenost uvijek idu ruku pod ruku.
MAMA
Htio sam sačuvati obraz, pa sam se pretvarao da sam dobro.
Bok, mama.
Otac ti je kandidat za šefa Američke udruge za bolesti srca.
Stoga nemoj upropastiti sav njegov trud.
Žudio sam za obitelji kojoj bi bilo stalo do mene.
Kyung-mine, zaista sam nedužan!
Žudio sam za nekime tko mi vjeruje.
Unatoč tome,
pratila me nesreća za nesrećom.
Dani su mi bili tmurni i beznadni.
Hoću li ikad više biti dobro?
Hoću li moći uživati u normalnoj večeri?
ČUDNOVATI ŽIVOT DOKTORA
Kemijska.
Što? Zašto ne radi?
-Što to radiš? -Zaboga!
Preplašio si me.
Što radiš ovdje? Zar ste već toliko bliski?
Ne radi se o tome.
Što onda radiš ovdje?
Došao sam po našu deku i zatekao te.
Izašla sam na svjež zrak.
Htjela sam zatvoriti vrata.
Zašto nisi učinila samo to?
Zašto si zurila u tu kemijsku?
Što?
„Htjela sam te vidjeti, ali nije te bilo.”
-Ostavila bi mu poruku? -Sunce ti…
-Nije li ovo kamera? -Što?
Da, ovo je leća.
Zašto neki kriomice snimaju ljude?
Iskreno,
u mojoj klinici netko je kriomice snimao…
Jeong-woo, gdje si?
PREVENCIJA KRIMINALA DASAN-DONG, PROMETNO ČVORIŠTE
Osumnjičeni je nakon nezgode otrčao u uličicu.
Ali nadzorna kamera ondje nije radila,
pa ne znamo kamo je pošao.
Osim toga,
policija iz tog dijela grada poslala mi je ovu snimku.
Nedavno ste imali provalu?
Da.
Osumnjičenog je snimila kamera motocikla u prolazu.
Dakle…
Ne vidi se savršeno, ali…
To je ista osoba, zar ne?
Slične su građe i visine, a imaju i sličan hod.
Mislimo da je riječ o istoj osobi.
A ovo je kamera koja je ispala osumnjičenome.
Iste je marke kao ona iz vaše klinike.
Detektive Kim.
-Da? -Možete li nešto pogledati?
Ispričavam se.
Jeong-woo.
Hej, Ha-neul, otkud ti ovdje?
Čula sam da si tu. U pravi čas.
Našla sam ovo ispod tvog stola.
Što je posrijedi?
Sigurno je ostavio kameru kad je provalio.
Mislite da me htio snimati?
Ne znam.
Uskoro ćemo doznati.
Detektive Kim.
Što ste saznali?
Pa,
kamera je malo oštećena.
U nju je ušla voda, pa ne možemo izvući podatke.
Nema drugog načina?
Tko bi to učinio? Skrivene kamere, uhođenje…
Hej, zašto si krvav?
-Malo sam se ogrebao. -Nije baš malo.
Imaš razderotinu na tjemenu. Trebao si na hitnu.
-U redu je, zaustavio sam krvarenje. -Nije.
Idemo odmah u bolnicu.
Hej!
-Gospodin Yeo Jeong-woo? -Da?
Imali ste posjekotinu od 1,5 cm. Sanirali smo je.
-Ima li potres mozga? -Nema, ne brinite se.
-Treba li mu CT… -Ne.
Nije tako loše.
Shvaćam. Hvala vam.
Idemo.
Zašto plačeš?
Žao mi te.
Što ćeš sad?
Jesi li pijana?
Što te spopalo?
Sjedni. Što nije u redu?
Mislila sam da je operacija pošla po zlu.
Da nisi imao sreće. Da je sve samo nesretna slučajnost.
Ali netko se možda okomio na tebe.
Kako si uspio biti jak sve ovo vrijeme?
Ne plači.
-Kad plačeš, osjećam… -A moji osjećaji?
Sad mi je još gore.
Toliko si pretrpio.
Što ćemo sad?
Je li ti sad bolje?
Možda je to zbog depresije, ali lako se rasplačem.
Trebam uzimati više lijekova.
Znaš li tko bi to mogao biti?
Osoba koja je postavila kamere u klinici i na krovu.
Sumnjaš li na koga?
Da.
Anesteziolog koji je bio u operacijskoj dvorani…
On me muči.
Kužim. Odustao je dva dana prije nego što je trebao svjedočiti.
Pa da. Kao zaposlenik lako je mogao postaviti kamere.
Ali zašto bi to učinio?
Nemam pojma.
Ne brini se.
Sve će biti u redu.
Istina uvijek izađe na vidjelo. Polako, ali sigurno.
Odakle ti ta rečenica?
Iz nekog filma?
-Misliš da sam imala vremena za filmove? -Ah, da.
Idemo na neki film kad ovo prođe.
Rado bih uživala u kokicama kraj nekoga tko mi se sviđa.
Idemo.
Ajme.
Treće ročište vezano za smrt
vlasnice lanca kockarnica iz Macaa počinje danas.
Danas će svjedočiti i autor disertacije.
-Pokušat će dokazati da je Yeo nedužan. -Bok, mama.
Dobar dan.
Hvala ti za ono jučer.
Nema na čemu.
Zbog tebe sam ulovila konjica.
Bila sam tako uzbuđena da sam ga išla dati sinu u Yangpyeong.
Potegla si dotamo samo radi toga?
Da.
Vikendima je s mojom mamom.
Mama živi sa svojim sestrama otkako mi je tata preminuo.
Zamisli koliko je dosadno
petogodišnjaku punom energije u društvu tri bakice?
Žao mi je što se nema s kim igrati.
Uglavnom, hvala ti.
Obavezno mi javi ako uloviš još kojeg insekta.
'Đenja.
Što je to bilo?
Sad mi daje i domaću zadaću? Zašto je to tražila od mene?
-Vas dvoje. -Zaboga.
Kad ste se toliko zbližili?
Nismo bliski.
Razgovarali smo o incidentu s vilinim konjicem.
„Incidentu”?
Avanturi za jednu noć?
O čemu ti to?
Rekao sam ti da se radilo o vilinom konjicu.
Odakle ti to?
Stvarno imaš nečiste misli.
Nemam. Jako ste magloviti.
To je moja kava? Daj mi je onda. Ima sirupa?
Ne.
Onda je ova moja?
Daj mi je.
Mama.
-Gladan sam. -Pričekaj malo.
Kako? Gladan sam.
Samo čekaj.
Jede mi se ljepljiva riža.
Pusti me dok sam još dobre volje.
Neću dok mi ne napraviš rižu.
Ma daj!
Skuhaj je sam!
Ne znam kuhati.
Onda bi trebao naučiti.
I ja sam sama naučila.
-Što tražiš? -Peglu.
Stavila sam je tu negdje.
Ti si je uzeo?
Što će mi tvoja pegla?
Jednom si prodao moju fritezu na vrući zrak da odeš na spoj.
Prekinuli smo.
Zakleo sam se da više neću prodavati stvari nakon tri sata boli.
Dobro sve pretraži.
Kamo je nestala?
Kao da je dobila noge.
-Skidaj se. -Što?
Skidaj se. Ispeglat ću ti košulju.
Zašto baš sad?
Na vijestima s prošlog ročišta bila je zgužvana.
Izgledao si neuredno.
Ispeglat ću je, samo je skini.
Dobro, strpi se malo.
Smijem li je sam skinuti?
Naravno. Požuri se.
Dobro, kužim.
Kako čudno.
Zaboga.
Kamo je sve nestalo?
Što tražiš, peglu?
Što bi radila u hladnjaku?
Ne, ne tražim peglu.
Sinoć sam ovdje ostavila
pržene inćune, govedinu u sojinom umaku
i kimchi s punjenim krastavcima.
Ali isparili su.
Nemoguće. Da ne postaješ senilna?
Što ću sad?
Rasplakat ću se!
Derište jedno!
Sigurno ih nisi pojeo?
Jednom si ukrao moj kimchi i
s listovima goruščice i rebricama i dao ga svojoj djevojci.
Ti si to učinio.
Nisam.
Rekao sam ti da smo prekinuli!
Ti mala ništarijo!
To boli!
-Joj, kad te… -Boli me.
-Ti… -Boli, rekao sam.
Gdje je hrana?
Ijoooj!
Što si rekao?
-Što si rekao? -Mama!
Gade mali.
Vidiš? Odmah izgledaš bolje i samouvjereno.
Stvarno?
Ovo je krivo.
Pojedi na brzinu.
Da jedem? Nisam planirao jesti.
Svejedno bi trebao.
Sitost aktivira parasimpatičke živce,
pa si smireniji i pribraniji.
Bio bi tužniji da si uza sve još i gladan.
Požuri se.
Dobro sam.
Pojedi pa siđi dolje. Ići ćemo zajedno.
Kamo?
Ne.
Što ako te onaj tip bude slijedio i opet te prebije?
Nije me prebio.
Izvukao sam se jer sam sportski tip.
Da si to bila ti, ne bi preživjela.
Ja sam drukčiji.
-Svejedno, idem s tobom. -Rekao sam ne.
-Zaigrajmo kamen-škare-papir. -Ovo je ozbiljno.
Kamen-škare-papir!
Dobro. Vidimo se uskoro.
Hej, Ha-neul!
Ajme. Šaka kao pravo muško.
Kunem se da ih nisam uzeo.
Evo me.
Hej, kamo si išla jutros?
Nešto obaviti.
Što je uzeo?
Nestala mi je pegla i prilozi od sinoć,
a samo bi on učinio takvo što.
Ti si ih uzela?
Što?
Zaboga, Ha-neul ne bi to učinila.
Sestra ti je bila najbolja učenica u zemlji.
Prošla je onaj teški medicinski ispit.
Spašavala je živote u jednoj od tri najbolje bolnice u zemlji.
Ne bi spala na krađu sitnica.
Zašto ne?
Možda ju je zaslijepila ljubav.
Danas je ročište Gospodina Krovnog.
Možda je uzela peglu da mu ispegla odjeću
i priloge da ga nahrani. Nikad ne znaš.
Je li to istina, Ha-neul?
Jesi li stvarno…
Ne budi smiješna.
-To nisam bila ja. -Zar ne?
-Da. -Zar ne?
Nisam ja.
Makni se. To nisam bila ja.
Vidiš?
To nije bila ona.
Onda si to bio ti.
Nisam ja.
-Nisam ja! -Jesi.
-Nisam ja! -Ne laži, propalico.
Zaboga! Što se dogodilo?
-Zar ti je mama razbila nos? -To nije od udarca.
Pao sam dok sam se izmicao.
Stvarno nisi uzela njezine stvari?
Što ti je? Rekla sam da nisam.
Dobro.
Idem gore provjeriti.
Je li ti dovoljno 50 000 wona?
Pedeset tisuća za razbijeni nos?
Udvostruči to.
Radije ću joj priznati.
Nisam htjela da mi kvoca.
-Ali ne sramim se. -Dobro.
Uzet ću 50 000 zato što si mi sestra.
Imaš sreće.
Što je bilo s kamerom, što kažu?
Ne znaju. Mislim da ju je provalnik postavio.
-Tko bi učinio takvo što? -Nemam pojma.
Jesi li vidio ikoga sumnjivog?
-U okolici? -Što?
Netko je pratio Jeong-wooa. Pa me zanimalo.
Nema veze.
Pa da.
Vidio sam čovjeka koji ga je pratio na krov.
Što? Kada?
Na dan kad se G. Krovni doselio.
Vlasnik ovog restorana ima baš naglu ćud.
To mi je ujak.
Ugodan dan želim.
DOMAĆI MILMYEON IZ BUSANA
Bok, Su-beom. Spoj na slijepo?
Ovaj sam mjesec slobodan.
Je li zgodna?
Dobro, javi.
Čekaj malo. Tko je on da tako olajava Ha-neul i ujaka?
To nije on.
Zašto mi nisi prije rekao?
Jer si tek sad pitala.
Mislio sam da se izgubio
ili je samo došao u goste, ništa posebno.
Zašto bi ga itko pratio?
Što ako su ti ljudi iz Macaa unajmili nekoga da ga ubije?
O čemu ti to? Začepi.
-Odlazi. -Što?
Možda žele to riješiti mimo sustava.
Ne govori gluposti.
Jeong-woo, gdje si?
Čekam te.
DOMAĆI MILMYEON IZ BUSANA
Ha-neul,
ne bismo trebali ići zajedno.
Jeong-woo,
ne bih ti trebala ovo reći prije ročišta.
Zašto? Što je bilo?
Moj brat vidio je čovjeka
koji te pratio na krov onog dana kad si se doselio.
-Molim? -Uskoro silazim.
Nastavit ćemo razgovor.
KANG JIN-SEOK
Jeong-woo.
Kamo je nestao?
KLUPA ZA SVJEDOKE
OPTUŽENIK
ODVJETNIK
I dalje se ne javlja.
Uskoro počinje. Zašto se ne javlja?
Ustanite, molim.
Treće ročište za ubojstvo
nasljednice lanca kockarnica iz Macaa počelo je danas u 10 h.
Iako je prošlo 30 minuta,
kirurg Yeo još se nije pojavio.
Najvažnije je pitanje ovog ročišta
hoće li disertacija u prilog optuženiku
biti prihvaćena kao dokaz.
Ovo je ročište privuklo mnogo pozornosti
zbog svjedočenja autora disertacije.
Ima li vijesti o optuženiku?
Gdje je?
Ispričavam se, časni sude.
Optuženik se ne javlja. Možete li odgoditi ročište za sutra?
Ispričavam se.
Donio sam dokaz.
Želim podnijeti dokaz.
Tajne ne mogu biti vječno skrivene.
KANG JIN-SEOK
Kang Jin-seok.
Doktore Kang.
Moram razgovarati s vama. Spustite prozor.
Neće dugo trajati.
Što? Hej, Jin-seok!
Jin-seok! To si bio ti, zar ne?
Jeste li dobro? Oprostite.
Oprostite!
Tko si ti?
Zašto bi ti…
Zašto?
HEPARIN
Uhitite ga.
Da, časni sude.
Također…
istina koju smo očajnički čekali
napokon se saznala.
Eno ga!
Ovo je News Time. Naša glavna vijest.
Počinjemo sa slučajem nasljednice lanca kockarnica iz Macaa.
Nakon smrti Jamesa Changa,
koji je 30 godina dominirao svijetom kocke Macaa,
sve je naslijedila njegova kći.
Otkrilo se da je Jamesov mlađi brat
iz ogorčenja počinio ubojstvo.
U infuziju su dodani antikoagulanti
koji su doveli do iskrvarenja.
Osumnjičeni su potplatili sestru Park, zaposlenicu Yeo Jeong-woove klinike.
Bio je svjedok, ne osumnjičenik.
Pratili ste Yeo Jeong-wooa jer niste znali
trebate li mu reći istinu?
Ali, vidite…
Niste mogli ovo predvidjeti.
Zašto ste postavili kamere u operacijskoj sali
i po cijeloj klinici?
Bila je to njegova stara navika.
Razvio ju je poslije tog incidenta.
Protamin, molim.
-Protamin. -Da, doktore.
Dajem pacijentu protamin.
Molim? Što je s EKG-om?
Trebamo defibrilator.
Pripremite ga.
Molim? Tko je dao pacijentu kalij?
Jeste li poludjeli?
To nisam bio ja, gospodine.
-Bio si… -Usredotočite se.
Mičite se. Dajte mi kalcij.
Dvjesto džula.
-Spremno je. -Kvragu.
Odmaknite se!
Bio je žrtveni jarac u medicinskom incidentu.
Tražio je način da se obrani.
FORENZIČARI
POLICIJA
Njegova je stara navika spasila Jeong-wooa.
No bojao se reći istinu.
Nije smogao hrabrosti da je sam otkrije.
Gospodine Krovni!
Nažalost, nije mu uspio otkriti istinu kako je namjeravao.
Istina je tako ostala skrivena.
-To je on! -G. Yeo.
Disertacija koju ste pokušali podnijeti kao dokaz…
Nije shvaćao zašto sve ostaje isto usprkos dokazima.
Bio je u dilemi.
Nije znao treba li učiniti pravu stvar ili strahovati do samog kraja.
Potrajalo je dok se Yeong-woo nije oporavio.
Bezrazložno je izgubio toliko toga.
Iskusio je bespotrebno neuspjeh i razočaranje.
Nije znao koga kriviti i neko je vrijeme bio izgubljen.
Svanuo je još jedan običan dan.
A ljude nije bilo briga za njegovu bol.
Ono što se dogodilo Yeo Jeong-woou bila bi sjajna priča.
Da ga nazovem?
Super ideja! Jednom se pojavio u Doctor's Choiceu,
pa imam njegov broj.
Možda je promijenio broj. Zovi odmah.
Dobro.
Ovo će biti pravi hit.
-Gosp. Kim. -Da?
Sjećate se Jeong-woovih maski za lice?
-Da. -Nismo ih valjda sve bacili?
-Ne, imamo ih gomilu. -Javnost sada suosjeća s njim.
Iskoristimo li trenutak, mogli bismo ih sve prodati!
To bi bilo sjajno! Idem opet pročitati ugovor.
-U redu. -Ovuda.
U krizi nam se ukazala prilika!
Dobro jutro svima!
SLAVNI LIJEČNIK JE NEDUŽAN
Vidiš? Rekao sam ti da je nedužan.
Da ga nazovemo?
Sada? Poslije one svađe?
Mislim… Bilo bi lijepo da se sad pomirimo.
Još smo nezaposleni.
Jeong-woo, čuo sam vijesti.
Baš mi je drago.
Hoćemo li na piće?
LEE HYO-SANG HWAYU PHARMACEUTICALS
PREDSJEDNIK OH PISAC HWANG
MAMA
Bok, mama.
Ponosim se tobom.
Znala sam da si nedužan.
Pazi što govoriš medijima i privedi to kraju.
Tajne su za sobom
ostavile bol.
No jedno je još nejasno.
Zašto Kang, anesteziolog koji je bio u operacijskoj sali,
nije nazvao policiju, iako ima dokaz da je Yeo nedužan?
Vjerojatno je oklijevao zbog smrti pacijentice.
Sigurno se bojao odmazde kad je saznao
da je riječ o ubojstvu s predumišljajem.
Jesi li vidjela moju ljubičastu košulju?
Ljubičastu?
Na kemijskom čišćenju je.
Dobro.
Usput,
kako je tip s krova?
Suđenje je završilo, a on već tri dana ne izlazi.
Sigurno je iscrpljen nakon svega.
Joj. Mrzim ga jer te odbio,
ali žao mi ga je zbog svega što je proživio.
Nije me odbio.
Jest. Bila sam tamo.
YEO JEONG-WOO
Yeong-woo, jesi li dobro?
Naravno da nije dobro.
Jesi li već jeo?
Sumnjam da mu je do hrane.
Samo šutiš…
Ne.
Znam!
Posadili smo kupus na krovu, a već ga dugo nismo zalijevali.
Ajme!
Imam dobar razloga da sad odem gore.
Što vi radite ovdje?
Vidiš…
Pečemo carsko meso.
Dugo ga nismo jeli.
Pozovi svog prijatelja ako nije jeo.
Ali…
Idite dolje i ne gnjavite ga.
Isprži ga u tavi.
Ne.
Meso pečeno vani i na štednjaku
nema isti okus.
Ajme, kako fino miriše.
Sigurno će biti ukusno!
-Što ti je? -A što ti radiš ovdje?
-Molim? -I zašto imaš kanticu?
Došla sam
zaliti kupus.
Ma je li?
Dosad te nije zanimao.
Ne budi smiješan. Pratim kako napreduje.
I ti si tu, Ha-neul. Wol-seon, popijmo i ovo.
-Dobro je fermentirao. -Može.
Neka dođe tko želi piće!
-Ja. -Idemo.
Priznajte da ste ovdje jer vas brine on.
Ne pravite se da pečete meso, nosite liker
ili zalijevate kupus.
Ne glupirajte se.
Jeong-woo!
-Dođi na meso! -Hej!
Popijmo piće sad kad je sve gotovo.
Iskren je i samopouzdan, kao pravi pripadnik generacije Z.
Dođi.
-Ali ja… -Popij nešto.
U redu sam.
Nije u redu.
Imamo previše mesa. Što ako ostane?
To bi bio grijeh.
Pojedi preostalo meso, može?
Ima likera od ginsenga. Možeš ovo otvoriti?
Dobro.
-Vi ga uhvatite pri dnu. -Može.
Ajme! Svaka čast!
-Bravo. -U redu.
Uzmi piće.
Zaboga. I jak je.
-Hvala. -Zaboga.
Ja…
Sjedni.
Ispričavam se onda.
-Nema problema. -Sjedni.
U redu.
Dobro.
Čekajte me!
-Požuri se. -Živjeli!
-Živjeli!
Znaš kako piti.
Nagni mi bocu.
U redu.
-Evo. -Hvala.
Svašta si prošao.
Sigurno ti je i laknulo i grozno ti je.
I obrnuto.
Sigurno imaš oprečne osjećaje.
Nije bilo pošteno prema tebi, ali istina se ipak saznala.
Popij to i zaboravi na sve.
Dobro.
Zašto se ne javiš?
Tako… Bez razloga.
Ma daj. Očito je.
Javljaju ti se ljudi koji su te bili napustili.
-Zar ne? -Kako ogavno.
Nama se ne sviđa i ne predomišljamo se.
Ne budi takva. To nije istina.
Zašto bi mi se sviđao?
Vidjela sam
kako hladnokrvno odbija moju kćer.
Rekla sam ti da griješiš.
Uostalom, zašto si mu pripremila obrok ako ti se ne sviđa?
To je bilo za nas.
On se samo pridružio.
Evo, jedi.
Bio si u sobi danima, sigurno se nisi dobro hranio.
Molim? Kako bi ti to znala?
Kao njegova stanodavka,
moram znati je li živ ili mrtav.
On mora plaćati stanarinu, a ja trebam novac za hranu.
Loša isprika.
Kako to misliš? Ni inače nisam prijateljski nastrojena.
Gle! Zvali smo te jer nam je ostalo mesa.
Vidi, smije se.
Eun-jeong, jesu li ti završila predavanja?
Idemo na rosé tteokbokki?
Ha? Mislila sam da ga ne voliš.
Moraš ići?
Na hamburgeru sam s prijateljicom.
Ne brini se. Navalimo.
Možeš me nazvati?
Platit ću, u znak zahvalnosti.
Uzmite moju karticu.
Nije potrebno.
Ja častim.
Mogu li onda uzeti i sušeno meso?
Zar ne zarađuješ dovoljno?
Uzmi onda i kikiriki s medom.
Oduševljen je.
Nisi mislio popiti pivo kod kuće?
Ne.
Htio sam ga popiti u parku.
U stanu smo samo ja i moja kći.
A ona mrzi kad pijem kod kuće.
Pubertet je takav.
Kaže da se ne slažemo jer ja ne volim rosé tteokbokki.
Kao dijete voljela je
peciva u obliku ribe i kruh s jajima.
Ali sad kaže da je to za starce.
Srami se i mog NeoTube kanala.
-Možda ću ga izbrisati. -Zašto?
Rekla si da to radiš jer ti je dosadno.
Opet ću se pretplatiti tamo.
Ma, u redu je.
Iskreno, počeo sam kad sam vidio da je Jeong-woo uspješan.
Mislio sam da će biti lako.
Rekao si da niste bliski, ali smetalo ti je kad sam ga olajavala.
Nekoć smo bili bliski.
Ali posvađali smo se.
Uglavnom,
bilo mi je stalo do njega.
Teško mi je palo kad je propao.
Nazovi ga ako se brineš za njega.
Tvoje će mu utješne riječi mnogo značiti.
Misliš da bih trebao?
Naravno. Nazovi ga.
Mislim…
Tko će ti pomoći da se riješiš gorčine koju nosiš u sebi?
Jadni moj Krovni.
Bio si nedužna žrtva.
A odbio si moju kćer!
Krovni!
-Oprostite, gospođo. -Sigurno si uzrujan.
Sviđa li ti se ili ne? Odluči se već jednom.
Ne sviđa mi se.
Zašto bi mi se sviđao? Odbio je moju kćer
koja je uvijek kod kuće i pati od depresije.
Ali kao majka koja ima kćer njegove dobi,
žao mi ga je.
„Bin Dae-yeong”?
Je li te taj seronja zvao kad si dotaknuo dno?
Nije, ali…
Zašto si…
Hej, dobro me slušaj.
Nisi ga zvao kad mu je bilo teško.
Kako se usuđuješ zvati ga sada?
Kakav si ti to čovjek?
Nije tako. Nazvao sam jer sam zabrinut…
Trebao si zvati prije.
Tornjaj se
dok te nisam polila kantom ledene vode.
Što je bilo? Što je rekao?
Rekao sam ti da ga ne želim zvati!
Zašto si ljut na mene?
Pijan si od jednog piva? Čudan si.
Kvragu! Sad sam živčan!
Stvarno si čudan.
Ne jedi moju hranu ako me mrziš. Daj mi to.
Kad sam to rekao?
Nisam to rekao.
Vrati vilinog konjica koji mi je bio na glavi.
-Vrati mi ga. -U Yangpyeongu je.
Vrati mi ga.
Lee.
Vrati ga.
Vodi me u Yangpyeong.
Ako te takve ništarije
nastave maltretirati i gnjaviti u životu,
pošalji ih k vragu baš kao ja. Dobro?
Mama, prekini.
Dobro?
Nije pošteno!
Ja sam prvi vidio svjedoka.
Da su ga odmah uhitili, mogli su mi dati posao policajca.
Iskreno, sram me što ne radim.
Kradem novac od Ha-neul, mame
i ujaka.
Sram me zbog toga.
Krao si i od mene?
Koliko si uzeo?
-Pedeset tisuća? -Više.
-Sto sedamdeset tisuća? -Jeong-woo.
-Što kažeš? -Manje.
Idemo odavde?
Zašto?
Nismo popili sav liker od ginsenga.
Zaboravi. Ponižavajuće je ostati!
Sto tisuća?
-Više! -Idemo.
-Ne zaboravi odjeću. -Dobro.
Dvjesto tisuća?
Manje.
Laku noć.
Ovo je nezgodno.
Ne možeš pogoditi?
Oprosti. Moja obitelj se ponaša kao budale.
U redu je.
Zahvalan sam im.
Nisam htio biti sam.
Stvarno?
Trebao si me nazvati.
Čekala sam te tako dugo…
Oprosti što se nisam javljao.
Ne, u redu je.
Namjerno te nisam zvala dok to sam ne riješiš.
Oni koji su mogli zvati nisu radi mene.
A oni koji nisu trebali, zvali su.
Ha-neul, idemo nešto popiti?
Samo nas dvoje?
Da, samo mi.
Može.
Idemo.
Da budem iskren,
mislio sam da sve dobro podnosim.
I prije sam znao doživjeti neuspjeh.
A nisam imao obitelj poput tvoje.
Uglavnom,
prošao sam i neka teška razdoblja.
Ali svi imaju svoje brige,
pa sam govorio sebi da trebam biti zahvalan
na svemu što imam.
I…
Ponosio sam se sobom jer sam izdržao.
Ali sad kad vratim film,
vidim da nisam opstao jer sam bio snažan,
već zato što nikad nisam dodirnuo dno.
Zapravo, ne znam što govorim.
Zašto zuriš u mene?
Samo…
Teško mi je pri pomisli
na sve što si izgubio.
Ali dobio sam i nešto dragocjeno.
Ti mi se stvarno sviđaš.
To je bilo nenadano.
Sjećaš se mojih riječi?
Ti si kao lijek koji mi je netko prepisao.
Rekao sam ti da nisam posjetio liječnika za PTSP
zbog tebe.
Ti si mi kao lijek za anksioznost.
Moj je život tako gorak i slan.
Ali ti si tako slatka.
Kao da jedem slatkiše na slanom jezeru.
„Slatkiše na slanom jezeru”?
Život mi je bio gorak,
ali naši su zajednički trenuci bili slatki.
Kao da jedem hren i čokoladu zajedno.
Shvaćam.
Idemo na igru hvatanja.
To sigurno još nisi probala.
Nisam.
Idemo. Osvojit ću ti krpenu lutku.
U redu.
Sad ćeš vidjeti.
-Što to radiš? -Ah, da.
Uzbuđen sam.
U redu.
Ti ne idi nikamo!
Dobar si. Uspio si iz prve.
Jesam li ti rekao da mi se sviđaš?
Što?
Kužim.
Vjerojatno nisi znala.
Ali stvarno mi se sviđaš.
Ne, znala sam, ali…
Dakle, dobit ćeš lutku.
U redu.
Idemo.
Sladoled!
Hej!
Znaš da je najukusniji kad si pijan.
Naravno.
Nego…
Rekao sam ti da mi se sviđaš?
Jesi. Više puta.
Da.
Sviđaš mi se.
-Kužim. Uzmi sladoled. -Dobro.
Ajme, kako Mjesec sjaji.
Imaš pravo.
Tako je žut i okrugao. Dođe mi da nešto zaželim.
Budući da je moj problem donekle riješen,
molim te učini da Ha-neul opet bude sretna!
Zašto si vikao želju?
Mjesec nas tako može čuti.
Vjerojatno nisi ni svjesna…
-Ali… -Znam.
Sviđam ti se, zar ne?
Kako si znala?
Izjavljuje mi ljubav ili me samo zafrkava?
Ti si
grah koji sam posadio.
Bila sam lijek za anksioznost i slatkiš na slanom jezeru.
Onda sam postala hren i čokolada.
-A sad sam grah? -Da.
Zato što se
veselim što ću gledati kako klijaš.
Vidiš, očajnički sam htio da netko vjeruje u mene.
Htio sam barem jednu takvu osobu u svom životu.
Onda si došla ti.
Smijem li te
primiti za ruku?
Da.
Totalno.
Ajme, kako Mjesec sjaji.
Slažem se.
Lijep je.
Jesam li ti već rekao?
Jesi.
Stvarno?
Mislim da si lijepa.
Mislim da mi to još nisi rekao.
Nisam?
A jesam li ti rekao ovo?
Koje?
Sviđaš mi se.
Te je večeri Jeong-woo
još nekoliko puta izjavio ljubav.
To me zaboljelo
jer sam osjetila koliko je bio jako usamljen.
Jesam li ti rekao?
Sviđaš mi se.
I ti se meni sviđaš.
ČUDNOVATI ŽIVOT DOKTORA
Definitivno je rekao da mu se sviđam.
I držali smo se za ruke.
To znači da ste u vezi.
Definitivno u vezi.
Ha-neul želi izaći s tobom i raspituje se kao luda.
Luđakinjo!
Kako zamišljaš uzbudljiv spoj?
Bit će ludo romantično, veseli se.
Usput, znaš što „slatko” znači, zar ne?
Oduvijek želim čitati i debatirati o disertacijama.
Prijevod titlova: Srđan Kos